
Proiect

PARLAMENTUL REPUBLICII MOLDOVA

LEGE

pentru modificarea şi completarea Legii nr. 289-XV din 22 iulie 2004 

privind indemnizaţiile pentru incapacitate temporară de muncă şi alte prestaţii de asigurări sociale 


Parlamentul adoptă prezenta lege organică.

Art. I. - Legea nr. 289-XV din 22 iulie 2004 privind indemnizaţiile pentru incapacitate temporară de muncă şi alte prestaţii de asigurări sociale (Monitorul Oficial al Republicii Moldova, 2004, nr. 168-170, art. 773) se modifică şi se completează după cum urmează:

1. La articolul 2:

alineatul (4) se completează cu următoarea propoziţie: „Perioada de achitare a indemnizaţiei nu depăşeşte perioada stipulată în contractul individual de muncă pe durată determinată, cu excepţia indemnizaţiei de maternitate.”;

articolul se completează cu un nou alineat (5), avînd următorul cuprins:

„(5) Indemnizaţiile pentru incapacitate temporară de muncă şi indemnizaţiile de maternitate persoanelor angajate prin contract individual de muncă se stabilesc la locul de muncă de către Comisia de asigurări sociale.”;

alineatul (5) devine alineatul (6).

2. Articolul 4 va avea următorul cuprins:

„Articolul 4. Sursele de finanţare a prestaţiilor de asigurări sociale  

(1) Plata prestaţiilor de asigurări sociale, cu excepţia indemnizaţiei pentru incapacitate temporară de muncă, se efectuează de la bugetul asigurărilor sociale de stat.

(2) Plata indemnizaţiei pentru incapacitate temporară de muncă, cu excepţia cazurilor prevăzute la alin.(3), se efectuează în modul următor: 

pentru prima zi de incapacitate temporară de muncă, indemnizaţia  nu se plăteşte;
de la a doua zi pînă la a şaptea zi calendaristice de incapacitate temporară de muncă, indemnizaţia se plăteşte din mijloacele financiare ale angajatorului;

de la a opta zi pînă la ultima zi de incapacitate temporară de muncă, indemnizaţia se plăteşte din mijloacele bugetului asigurărilor sociale de stat.

(3) Plata indemnizaţiei pentru incapacitate temporară de muncă cauzată de tuberculoză, SIDA, cancer de orice tip sau apariţia riscului  medical de întrerupere a sarcinii se efectuează integral din mijloacele bugetului asigurărilor sociale de stat.

(4) Plata prestaţiilor de asigurări sociale se efectuează pentru zilele lucrătoare.”

3. Articolul 6:

la alineatul (2), sintagma „3 luni” se substituie cu sintagma „6 luni”;

articolul se completează cu două alineate noi, (6) şi (7), cu următorul cuprins:

„(6) Femeile asigurate au dreptul la indemnizaţie de maternitate indiferent de durata stagiului de cotizare. 
(7) Indemnizaţia pentru incapacitate temporară de muncă care a survenit în urma accidentului de muncă sau a bolii profesionale se stabileşte indiferent de durata stagiului de cotizare”.

4. Articolul 7 va avea următorul cuprins:

„Articolul 7. Baza de calcul a indemnizaţiilor de asigurări sociale

(1) Baza de calcul a prestaţiilor de asigurări sociale o constituie venitul mediu lunar asigurat realizat în ultimele 6 luni premergătoare lunii producerii riscului  asigurat.

(2) În cazul în care asiguratul a lucrat mai puţin de 6 luni premergătoare lunii  producerii riscului asigurat, baza de calcul a prestaţiei este venitul mediu lunar asigurat din lunile lucrate efectiv.

(3) În cazul în care asiguratul a realizat stagiul de cotizare mai mic de o lună în ultimele 6 luni premergătoare lunii producerii riscului  asigurat sau în cazul lipsei venitului asigurat, baza de calcul o constituie salariul tarifar sau salariul de funcţie al asiguratului.

(4) Baza de calcul a prestaţiilor de asigurări sociale pentru persoanele angajate pe  bază de contract individul de muncă în sectorul agrar o constituie venitul asigurat realizat în decursul a 12 luni calendaristice premergătoare anului stabilirii indemnizaţiei. Dacă persoana  a fost angajată mai puţin de 12 luni, se iau în calcul toate lunile în care persoana s-a aflat în relaţii de muncă.

(5) Baza de calcul a prestaţiei de asigurări sociale nu poate depăşi 3 salarii medii lunare pe ţară prognozate la momentul stabilirii prestaţiei. Cuantumul indemnizaţiei prevăzute la art.5 lit.d) şi f) se reexaminează concomitent cu  modificarea cuantumului salariului mediu lunar pe ţară prognozat şi aprobat de Guvern.

(6) Baza de calcul a indemnizaţiei de  maternitate acordate  soţilor asiguraţi pentru  soţiile care nu sînt angajate sau pentru soţiile care nu sînt asigurate de riscul  maternităţii este venitul mediu lunar al soţului asigurat şi se determină în condiţiile  prevăzute de prezentul articol.

(7) Baza de calcul a prestaţiilor de asigurări sociale pentru şomeri o constituie cuantumul ajutorului de şomaj”.

5. La articolul 9:

la alineatul (1), cuvintele „şi începe să curgă din prima zi de concediu medical” se substituie cu cuvintele „ , cu excepţia cazurilor specificate la alin.(4)”;

la alineatul (2):

cifra „120” se substituie cu cifra „90”, iar cuvintele „Consiliul de Expertiză Medicală a Vitalităţii (în continuare – C.E.M.V.)” se substituie cu cuvintele „Consiliul Republican de Expertiză Medicală a Vitalităţii (în continuare C.R.E.M.V.)”;

alineatul se completează cu cuvintele „ , cu excepţia tuberculozei, pentru care certificatul de concediu medical se prelungeşte începînd cu a 210-a zi cu avizul C.R.E.M.V., iar în continuare - cu examinare periodică la fiecare a 60-a zi calendaristică de concediu medical”; 

la alineatul (4), după cuvintele „un an” se introduce cuvîntul „sumar”;

articolul se completează cu un nou alineat, care devine alineatul (6), avînd următorul cuprins:

„(6) Perioada pentru care se acordă indemnizaţie pentru incapacitate temporară de muncă invalizilor în cazul afecţiunilor intercurente nu depăşeşte 30 de zile cumulativ în decursul unui an calendaristic. În cazul maladiei pentru care s-a stabilit gradul de invaliditate, indemnizaţia pentru incapacitate temporară de muncă nu se stabileşte”.

6. Articolul 12 alineatul (2) se completează cu cuvintele „pentru zilele de odihnă între ture continue sau contractul individual de muncă a fost suspendat”.

7. Articolul 13 alineatul (1) va avea următorul cuprins:

„(1) Cuantumul lunar al indemnizaţiei pentru incapacitate temporară de muncă, cu excepţia cazurilor specificate la alin.(2), constituie 75 la sută din baza de calcul stabilită la art.7”.
8. La articolul 16:

alineatul (1) va avea următorul cuprins: 

„(1) Persoanele asigurate care au dreptul la concediu de maternitate, ce include concediul prenatal şi postnatal, beneficiază de indemnizaţie de maternitate. Indemnizaţia de maternitate se stabileşte de asemenea şomerilor, soţilor asiguraţi pentru soţiile neangajate sau pentru soţiile neasigurate de riscul maternităţii”;

la alineatul (2), după cuvintele „se acordă” se introduc cuvintele „o singură dată”.

9. Articolul 18:
la alineatul (1), cuvintele „pentru îngrijirea copilului” se substituie cu cuvintele „de maternitate”;

articolul se completează cu un nou alineat (3), avînd următorul cuprins:

„(3) Indemnizaţia pentru creşterea copilului se achită, la fel, în cazul în care întreprinderea a fost lichidată în perioada aflării persoanei în concediul pentru creşterea copilului”;

alineatul (3) devine alineatul (4) şi va avea următorul cuprins:

„(4) Cuantumul lunar al indemnizaţiei pentru creşterea fiecărui copil constituie 25% din baza de calcul stabilită în conformitate cu art. 7, dar nu mai puţin de 200 lei”.

10. La articolul 19 alineatul (1), cifra „7” se substituie cu cifra „10”.

11. Articolul 20 alineatul (2) se completează în final cu cuvintele „ce nu depăşeşte 120 de zile calendaristice”.

12. La articolul 21 alineatul (2), cuvintele „care s-a aflat la întreţinerea sa şi” se exclud.

13. Articolul 23 se completează cu următoarea propoziţie: „Indemnizaţiile de asigurări sociale se achită separat de către fiecare angajator”.

14. Articolul 27 alineatul (1) se completează cu următoarea propoziţie: „În cazul adresării pentru indemnizaţia lunară pentru creşterea copilului la expirarea a 12 luni din ziua dobîndirii dreptului, indemnizaţia se plăteşte retroactiv, dar nu mai mult decît pentru 12 luni”. 
Art.II
(1) Prezenta lege intră în vigoare la 1 ianuarie 2007. 

(2) Guvernul, în termen de 3 luni după publicarea prezentei legi, va aproba actele normative necesare punerii acesteia în aplicare.

